Supercupa Europei: Bayern Munchen - Sevilla , joi, ora 22:00 , Digi Sport 1

Turul 3, UEL: Djurgarden - CFR Cluj, joi, ora 20:00, Digi Sport 1

Tricolorii s-au impus sâmbătă prin golurile marcate de Gergo Biro (03:58), Attila Goga (20:46) şi Balazs Peter (58:16), în timp ce pentru olandezi a punctat Levi Boer (37:26).

La Tallinn, România a înregistrat următoarele rezultate: 4-3 (2-0, 0-2, 1-1, 0-0, 1-0) cu Estonia, după prelungiri şi şuturile de departajare, 3-2 (0-2, 2-0, 1-0) cu Japonia, 3-2 (1-0, 0-0, 1-2, 1-0) cu Polonia, după prelungiri, 5-1 (2-0, 1-1, 2-0) cu Ucraina şi 3-1 (1-0, 1-1, 1-0) cu Olanda.

”Cum vom sărbători? Ne vom face praf. E incredibil ce am reușit! Aveam așteptări înalte, dar nu ne gândeam chiar atât de sus. Ne doream o prezență în Top 3, nu ne așteptam să promovăm. Încrederea a venit de la joc la joc, ne-am descurcat din ce în ce mai bine. Încă nu realizăm că la anul vom juca în grupa A a Diviziei I!

În meciul cu Olanda nu cred că am fost sută la sută pregătiți din punct de vedere mental! Presiunea s-a simțit, dar până la urmă am reușit să ne ridicăm. Ne-am apărat foarte bine, de fapt tot turneul am făcut-o, iar eficiența noastră în fața porții a fost la un nivel înalt.

Pentru hocheiul românesc este un rezultat imens. Sper că o dată cu acest rezultat lucrurile se vor schimba în materie de infrastructură în România, că vor fi construite mai multe patinoare pentru că această generație merită. Am arătat că avem potențial și că el poate fi împlinit”, a declarat Roberto Gliga.

În condiţiile în care echipa României, antrenată de slovacul Julius Penzes (principal) şi Marius Trandafir (secund), avea cinci jucători de bază accidentaţi, obiectivul era menţinerea în al treilea eşalon valoric mondial.

Meciul cu Olanda a avut dublă miză, batavii încercând să se salveze de la retrogradarea în Divizia a II-a.

România ocupă primul loc în clasament, cu 13 puncte, urmată de Polonia, 10 puncte, Japonia, 6 puncte, Estonia, 4 puncte, Ucraina, 3 puncte, Olanda, 3 puncte. Sâmbătă sunt programate şi partidele Polonia - Japonia (16:30) şi Estonia - Ucraina (20:00). Indiferent de rezultate, România va termina pe primul loc (are şi avantajul rezultatului direct cu Polonia), iar Olanda pe ultimul.

Lotul României din Estonia

Lotul României pentru turneul din Estonia a cuprins patru jucători naturalizaţi, Polc, Borisenko, Emelianenko şi Butocinov, fiind format din:

Portari: Patrik Polc (ASC Corona Braşov), Zoltan-Laszlo Toke (ASC Corona Braşov);

Fundaşi: Huba-Ferenc Bors (ASC Corona Braşov), Pavlo Borisenko (ASC Corona Braşov), Tamas Farkas (SC Miercurea Ciuc), Attila Goga (ACSH Gheorgheni), Tihamer-Laszlo Gyorfy (SC Miercurea Ciuc), Ede Mihaly (ASC Corona Braşov), Alpar Sallo (SC Miercurea Ciuc), Evgheni Emelianenko (CSM Galaţi);

Atacanţi: Gergo Biro (ASC Corona Braşov), Anton Butocinov (CSM Galaţi), Eduard Căşăneanu (SC Miercurea Ciuc), Mircea-Cristian Constantin (ACSH Gheorgheni), Hunor Csergo (ACSH Gheorgheni), Roberto Gliga (ASC Corona Braşov), Adrian Irimia (CSM Galaţi), Zsombor Molnar (ASC Corona Braşov), Balazs-Szabolcs Peter (ASC Corona Braşov), Tamas Reszegh (SC Miercurea Ciuc), Szilard Rokaly (SC Miercurea Ciuc), Daniel Trancă (ASC Corona Braşov).

Etichete:

,

,